Boussens VD

Boussens estas komunumo en la Distrikto Centro de Vaŭdo en Kantono Vaŭdo, Svislando. Ĝi havis 908 loĝantojn je la 31-a de decembro 2012.

 Geografio 
La komunumo Boussens situas en sudo de la regiono Centro de Vaŭdo, proksimume 5 kilometrojn nordokcidente de la kantonĉefurbo Laŭzano kaj 5 kilometrojn sudokcidente de la distriktĉefurbo Echallens. La komunumo konsistas el la vilaĝo Boussens kaj la vilaĝetoj Chevrine (sur alteco de 604 m s.m. norde de Boussens) kaj Grange aux Aguet (sur alteco de 587 m s.m. sur la ebenaĵo en sud de la komunumo).Fonto: Reta mapo 1:20000 de Swisstopo 

La teritorio de la komunumo etendiĝas sur areo de 3,15 km², de kiuj 12,9% estas kovritaj de arbaro, 78,0% servas por agrikulturo kaj 9,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Boussens limas en nordo al Bettens, en nordoriento al Bioley-Orjulaz, en oriento al Etagnières, en sudo al Cheseaux-sur-Lausanne, en sudokcidento al Sullens, kaj en okcidento al Bournens.

 Trafiko 
Tra Boussens pasas la kantona ĉefvojo 124 de Chavornay al Laŭzano. La plej proksima alveturejo al la svisa aŭtovojo A1 kaj la svisa aŭtovojo A9 estas la vojnodo Villars-Sainte-Croix, kiu situas proksimume 4 kilometrojn sudokcidente de la komunumo. Pere de poŝtaŭtolinio de Cheseaŭ-sur-Lausanne al Cossonay la komunumo estas konektita al la publika transportreto.

 Historio 
La unua dokumenta mencio de Boussens datiĝas el la jaro 1177 kiel Bussens. Dum mezepoko la feŭdo Boussens estis parto de la Senjorujo Cossonay, dum Grange aux Aguet estis havaĵo de la Abatejo Montheron. De 1581 ĝis 1798 la senjurojo apartenis al la familio de Saussure, kiu konstruigis en la dua duono de la 17-a jarcento la kastelon. Post la revolucio ĝi apartenis ĝis 1803 al la helveta Distrikto Echallens kaj poste al la Distrikto Cossonay, kaj surbaze de la administra reformo de 2006 ĝi kun efiko de la 1-a de januaro 2008 ĝi estis integrita al la nova Distrikto Centro de Vaŭdo.Fonto: François Béboux: Boussens en Historia Leksikono de Svislando (2004-06-07)

 Vidu ankaŭ 
 Aliaj lokoj kun la nomo Boussens

 Notoj kaj referencoj 


 Eksteraj ligiloj 

 Oficiala retejo de la komunumo Boussens